Erik Murphy

Erik Murphy (s. 26. lokakuuta 1990 Lyon, Ranska) on yhdysvaltalais-suomalainen koripalloilija, pelipaikaltaan iso laitahyökkääjä tai sentteri.

Vuosina 2009–2013 yhdysvaltalaisessa NCAA-yliopistosarjassa Floridan yliopiston joukkueessa pelanneen Murphyn varasi NBA:n vuoden 2013 varaustilaisuudessa Chicago Bulls, jota Murphy edusti kaudella 2013–2014. Bullsin jälkeen hän kuului pari kuukautta Utah Jazzin organisaatioon ja tämän jälkeen Cleveland Cavaliersin sekä Boston Celticsin harjoituskokoonpanoihin. Vuonna 2014 hänet varattiin yhdessä Joonas Cavénin kanssa ensimmäisinä suomalaispelaajina NBA:n kehitysliigaan, Murphy koko tilaisuuden kolmantena pelaajana. G-liigassa Murphy pelasi Austin Spursissa. Vuonna 2015 Murphy siirtyi Eurooppaan ja pelasi Turkin pääsarjassa. Vuonna 2017 hän saavutti Ranskan pääsarjan hopeaa.

Murphy on historian toinen NBA:ssa pelannut ja pisteitä tehnyt suomalaispelaaja. Hän on pelannut Suomen maajoukkueessa vuoden 2014 MM-kilpailuissa ja vuosien 2015 sekä 2017 EM-kilpailuissa.

 Pelaajaura 
 Nuoruus 
Murphy syntyi 26. lokakuuta 1990 Ranskan Lyonissa, missä hänen isänsä Jay Murphy pelasi tuolloin ammatikseen. Isän Ranskan-visiitin jälkeen perhe asui viisi vuotta Italiassa, mistä ajasta Murphy muistaa vain vähän. Perheen asuinpaikka oli pieni paikkakunta vuorten keskellä, ja isä-Murphy vei poikansa aina pelin jälkeen syömään pizzaa. Italian jälkeen perhe muutti Yhdysvaltoihin ja asettui Rhode Islandin South Kingstowniin, missä heidän sukulaisiaan myös asuu. Kesänsä Murphyt viettivät perheen äidin synnyinmaassa Suomessa ja kotiseudulla Naantalissa, missä Erik vietti kesänsä 12-vuotiaaksi saakka kalastaen paljon.

Lapsuudestaan lähtien Murphy on pelannut lapsena koripalloa kotipihallaan isänsä ja kahden veljensä kanssa. Hän oli lapsena hyvä myös baseballissa, hetken aikaa jopa parempi kuin koripallossa, mutta pelaaminen teini-iässä AAU-sarjoissa nosti koripallon Murphyn lajivalinnaksi muun muassa baseballin ohi. Murphy alkoi pelata omien sanojensa mukaan tosissaan koripalloa 12–13-vuotiaana, kun hänen isänsä oli kysynyt, haluaisiko Erik yrittää tosissaan kehittyä lajissa. Erik vastasi myöntävästi. Murphyjen vanhemmat eivät koripallotaustastaan huolimatta koskaan pakottaneet poikiaan valitsemaan koripalloa, vaan he tekivät lajivalintansa itsenäisesti.

High schoolissa Murphy pelasi koripalloa joukkueestaan melko tunnetussa St. Marksissa, joka oli kurinalainen sisäoppilaitos yli tunnin päässä Murphyjen kotoa. Etäisyys tarjosi perheen pojille ensimmäisen mahdollisuuden kokeilla myös hieman itsenäisempää elämää. St. Marksin valmentajana toimi David Lubick, jota Murphy on jälkeenpäin kiitellyt. Viimeisenä pelivuotenaan Erikin joukkueessa pelasi myös häntä kaksi ja puoli vuotta nuorempi veljensä Alex. St. Marks voitti kyseisenä vuonna alueensa mestaruuden. Tunnettu sarja ja menestynyt AAU-joukkue toivat Murphylle hyödyllistä tunnettuutta yliopistojen rekrytointiprosessiin.

 Floridan yliopisto 
Yhdysvalloissa yliopistoon haku on pelaajilla jopa uran ratkaiseva valinta. Näkyvyyttä ja menestystä St. Marksissa saavuttanutta Murphya tavoitteli useampi koripallosta tunnettu yliopisto, muun muassa Duke, Boston College, Notre Dame ja Rhode Island. Murphy sai erittäin paljon luvanneilta rekrytoijilta runsaasti soittoja ja tekstiviestejä. Hän päätyi valitsemaan Floridan yliopiston, jonka päävalmentaja Billy Donovan oli kiinnostunut Murphysta jo tämän toisena high school -vuonna ja on profiloitunut pelaajien kehittäjänä. Florida oli lisäksi pelannut säännöllisesti yliopistojen mestaruusturnauksen 16 parhaan joukossa ja voittanut Yhdysvaltain mestaruuden vuosina 2006 ja 2007.

Murphy pelasi Floridan yliopiston Gators-joukkueessa täydet neljä kautta vuosina 2009–2013. Hänen yliopistouransa alkoi kuitenkin tahmeasti. Kaksi ensimmäistä kautta Murphy lähinnä istui vaihtopenkillä harkiten myös yliopiston vaihtoa. Donovan ei luvannut Murphylle koskaan mitään, vaan vaati tätä ansaitsemaan peliaikansa, mitä Murphy on kiitellyt. Keväällä 2011 Murphyn koripalloilijanura koki vakavan kriisin, kun hänet pidätettiin humalassa kahden kaverinsa kanssa epäiltynä automurrosta. Nimekkään yliopiston pelaajan pidätys nousi julkisuuteen asti, ja Murphyn uran katkeaminen oli kiinni yhdestä tapaamisesta. Murphy suoritti yhdyskuntapalvelun, minkä jälkeen hänen uransa alkoi kehkeytyä oikeaan suuntaan. Murphyn peliaika ja vastuu kasvoivat, ja viimeiset kaksi yliopistokauttaan Murphy kuului Gatorsin avainpelaajiin onnistuen kolmen pisteen heitoissaan yli 42-prosenttisesti. Gators selviytyi kausina 2012 ja 2013 NCAA-koripallon I-divisioonassa kahdeksan parhaan joukkoon. Vuonna 2013 Murphy nimettiin erittäin kovana tunnetun Southeastern Conference (SEC)-konferenssin tähdistöön.

Murphy rikkoi yliopistouransa aikana 1 000 pisteen rajan yliopiston 49. pelaajana. Viimeisellä yliopistokaudellaan hän onnistui kolmen pisteen heitoissaan 45,3-prosenttisesti.Erik Murphy Statshttp://www.gatorzone.com/basketball/men/bios.php?year=2011&player_id=31 

 NBA:han: Chicago Bulls ja käynti Utahissa 

Murphy asettui ehdolle NBA:n vuoden 2013 varaustilaisuuteen. Hän ehti esitellä taitojaan kuudelle NBA-seuralle ennen lievää olkapäävammaa herättäen kiinnostusta.http://yle.fi/urheilu/suomen_maajoukkuepelaaja_keraa_kehuja_nba-draftin_alla/6683335 Varaustilaisuudessa asiantuntijat odottivat entisen NBA-pelaajan pojan varattavan toisen varauskierroksen puolivälissä. Chicago Bulls varasikin hänet 49. sijalla eli etukäteisarvioiden mukaisesti, ja Murphysta tuli kuudes NBA:han varattu suomalaispelaaja. Murphylla ennustettiin olevan hyvät mahdollisuudet päästä pelaamaan Bullsiin, sillä joukkue etsi Murphyn tyylistä hyvää heittäjää.http://yle.fi/urheilu/legendaarinen_nba-seura_varasi_suomalaispelaajan/6709235 Heinäkuussa Bulls ja Murphy tekivät pelaajasopimuksen.http://www.basket.fi/uutiset/kaikki_uutiset/?x122462=18436119

Murphy edusti Bullsia ensimmäisen kerran NBA:n kesäliigassa 2013, jossa Bulls voitti viidestä pelaamastaan ottelusta neljä. Viimeisessä ottelussa Dallas Mavericksia vastaan Murphy teki tupla-tuplan (19/13).http://www.basket.fi/uutiset/kaikki_uutiset/?x122462=18555147 Murphyn nenä murtui kesäliigan aikana.http://yle.fi/urheilu/murphyn_nena_murtui_-_haluaa_silti_pelata/6738033 Lokakuun harjoitusottelut Murphy pelasi 2,4 pisteen ja 3,7 levypallon keskiarvoilla. Hän sai Bullsin tunnetusti tulokkaisiin nihkeästi suhtautuvalta päävalmentaja Tom Thibodeaulta hyvin vastuuta. Thibodeaun mukaan Murphyn piti vielä tottua NBA:n yliopistosarjoja nopeampaan ja voimakkaampaan peliin sekä korkeampaan intensiteettiin.http://yle.fi/urheilu/suomalaispelaaja_elaa_nba-unelmaansa_murphylla_on_yksi_erikoiskyky/6944639 Bullsissa Murphyn tarkoitus oli suurikokoisena laiturina ja hyvänä kolmen pisteen heittojen heittäjänä vapauttaa tilaa Derrick Roselle ja muille joukkueen takamiehille.http://www.basket.fi/uutiset/?x22026=19951913

Murphystä tuli Hanno Möttölän jälkeen historian toinen NBA:ssa pelannut suomalaispelaaja 30. lokakuuta 2013 hänen päästyään kentälle viimeiseksi minuutiksi tappioon päättyneessä vierasottelussa Indiana Pacersia vastaan.http://www.suomikoris.com/2013/11/07/erik-murphy-debytoi-nbassa/http://yle.fi/urheilu/erik_murphy_paasi_tositoimiin_nbassa/6921201 10. joulukuuta hän teki ensimmäiset pisteensä NBA:ssa, historian toisena suomalaisena Möttölän jälkeen.http://yle.fi/urheilu/kaikkien_aikojen_toinen_suomalainen_pisteille_nbassa/6978894 Bullsin vanhoja pelaajia käsittäneessä joukkueessa Murphy sai vain vähän peliaikaa, ja hän olisi halunnut pelata peliaikaa saadakseen NBA:n kehitysliigaa, mikä ei kuitenkaan ollut mahdollista Bullsin tarvittua Murphya kokoonpanoon loukkaantumissumasta johtuen. Bullsilla oli kuitenkin suunnitelma Murphyn kehittämiseksi, ja Thibodeaun valmennuksessa Murphy kehittyi etenkin puolustuspäässä. Välitön menestystarve ajoi kuitenkin Murphyn kehittämisen edelle, ja kun Bulls kärsi loukkaantumisista ennen pudotuspelejä, hankki se kokeneita pelaajia ratkaisupelejä varten. Murphyn oltua toisen kierroksen varaus ei tämän sopimuksesta luopuminen käynyt erityisen kalliiksi, ja seura purki hänen pelaajasopimuksensa huhtikuussa 2014. Murphy edusti Bullsia kauden aikana 24 ottelussa.http://www.basket.fi/uutiset/?x22026=22650771

Murphy siirtyi ns. waiver-listalle ja sieltä kauden heikosti pelanneeseen Utah Jazziin.http://www.nba.com/jazz/news/jazz-claims-erik-murphy-waivers Murphy ehti kuulua Jazzin kokoonpanoon runkosarjan päätöskierroksella Minnesota Timberwolvesia vastaan muttei saanut peliaikaa.http://www.basket.fi/uutiset/?x447694=w22928430  Kesäliigassa Murphy pelasi Jazzin Las Vegasin turnausjoukkueessa heinäkuussa. Tehokkaimmassa ottelussaan Denver Nuggetsia vastaan Murphy teki 17 pistettä ja otti yhdeksän levypalloa.http://www.basket.fi/uutiset/kaikki_uutiset/?x122462=24793178 Kesäliigan jälkeen hän matkusti Suomen maajoukkueen harjoitusleirille valmistautumaan elokuun MM-kilpailuihin.http://www.basket.fi/uutiset/kaikki_uutiset/?x122462=24721227

 Seurasiirtoja ja D-league 

Kesäliigan jälkeen Murphy kaupattiin LeBron Jamesin tähdittämään Cleveland Cavaliersiin yhdessä John Lucas III:n ja Malcolm Thomasin kanssa. Vaihdossa Jazz sai Carrick Felixin, vuoden 2015 varaustilaisuuden toisen kierroksen varausvuoron ja rahaa. Cavaliersin tarkoituksena oli tehdä tilaa Kevin Loven saamiseksi joukkueeseen,http://www.nba.com/cavaliers/releases/cavaliers-trade-140722http://yle.fi/urheilu/suomalais-murphysta_lebron_jamesin_joukkuetoveri/7370800 mikä myös onnistui. Murphylle suunniteltiin Clevelandissa roolia joukkueessa, mutta hänet liitettiin pelaajakauppaan, jonka myötä hän siirtyi Boston Celticsiin.http://yle.fi/urheilu/veiko_siirto_murphyn_mahdollisuudet_nba-kentalle_-_clevelandissa_asetelmat_olivat_hyvat/7494057 Kaupassa Bostoniin siirtyivät Murphyn lisäksi Dwight Powell, Thomas ja Lucas sekä kaksi varausvuoroa. Cleveland sai vaihtokaupassa Keith Bogansin ja kaksi toisen kierroksen varausvuoroa.http://yle.fi/urheilu/nban_suomalaispelaaja_vaihtaa_seuraa/7493099 Murphyn pelipaikka Celticsin NBA-joukkueessa oli tiukassa Celticsin supistettua kokoonpanoaan sarjaa varten.http://yle.fi/urheilu/murphylla_kova_kisa_pelipaikasta_celticissa_-_hanen_taytyy_loistaa/7493311 Vaihtoehtona pidettiin myös Murphyn siirtymistä NBA:n kehitysliigaan tai Eurooppaan.http://yle.fi/urheilu/mitka_ovat_murphyn_vaihtoehdot/7494235http://yle.fi/urheilu/susijengin_pelaaja_karsittiin_nba-seuran_miehistosta/7551264 Bostonin joukkueesta ei lopulta löytynyt Murphylle pelipaikkaa, ja lokakuussa 2014 hänet asetettiin waivers-listalle, josta häntä ei poimittu.

1. marraskuuta 2014 järjestetyssä NBA:n kehitysliigan varaustilaisuudessa Murphy varattiin nopeasti, kun Austin Spurs varasi hänet ensimmäisen kierroksen kolmantena pelaajana. Kymmenentenä pelaajana varattiin toinen suomalaislaituri, Joonas Cavén. Suomalaiset olivat maansa ensimmäiset D-leagueen varatut pelaajat. Murphy osallistui Spursin harjoitusleirille, jonka perusteella seura valitsi 12 pelaajan D-liigajoukkueensa.http://www.basket.fi/uutiset/kaikki_uutiset/?x122462=27018034 Murphy valittiin joukkueeseen, ja hän teki D-liigadebyytissään 11 pistettä, otti kuusi levypalloa ja antoi neljä syöttöä.http://www.basket.fi/uutiset/kaikki_uutiset/?x122462=27349243 Murphy pelasi Spursissa hyvin: muun muassa helmikuun lopulla hän teki ottelussa Santa Cruz Warriorsia vastaan 31 pistettä ja otti 19 levypalloa.http://www.basket.fi/uutiset/kaikki_uutiset/?x122462=29638289 Spurs voitti divisioonansa ja ensimmäisellä pudotuspelikierroksella Bakersfield Jamin 2–1-otteluvoitoin. Murphy teki ottelusarjan ratkaiseessa pelissä 26 pistettä ja 18 levypalloa.http://www.basket.fi/uutiset/kaikki_uutiset/?x122462=30750813 Konferenssifinaaleissa Spurs sai vastaansa Santa Cruz Warriorsin, joka voitti otteluparin 1–2-voitoin ja vei lopulta sarjan mestaruuden. Etenkin erinomaisen kevään D-leaguessa pelanneen Murphyn koko kauden tilastolukemat olivat 11,8 pistettä, 6,6 levypalloa ja 1,6 syöttöä ottelua kohden.http://www.basket.fi/uutiset/kaikki_uutiset/?x122462=30961567

 Eurooppaan 

Kauden päätyttyä Murphyn monipuolistunut pelaaminen herätti asiantuntijoiden mukaan kiinnostusta NBA-seuroissa.http://www.suomikoris.com/2015/04/14/erik-murphy-usean-nba-seuran-kiikarissa/ Murphyn huhuttiin vahvasti olleen erittäin lähellä siirtymistä Eurooppaan, turkkilaiseen Beşiktaşiin. Beşiktaşin valmentajana toimi tuolloin Suomen maajoukkuevalmentaja Henrik Dettmann.http://www.sportando.com/en/europe/turkey/161743/besiktas-has-an-agreement-in-principle-with-erik-murphy.html Siirto varmistuikin heinäkuun alussa. Sopimus oli kaksivuotinen, ja samalla Beşiktaş hankki Cenk Akyolin.http://www.iltasanomat.fi/koripallo/art-1435977195500.html 

Murphy pelasi Beşiktaşissa vuodenvaihteeseen 2015–2016, jolloin hänen huhuttiinhttp://www.suomikoris.com/2016/01/01/susijengin-peluri-siirtymassa-toiseen-turkkilaisseuraan/ vaihtavan seuraa. Tammikuun 2016 alussa hän siirtyikin samassa sarjassa pelanneeseen Büyükçekmece Basketboliin. Beşiktaşissa Murphy pelasi Turkin pääsarjaa 10,2 pisteen ja 4,8 levypallon ottelukohtaisilla keskiarvoilla. Eurocupissa hänen vastaavat tilastonsa olivat 7,7 pistettä ja 4,6 levypalloa.

Kesäkuussa 2016 Murphy siirtyi Ranskan pääsarjajoukkue Strasbourg IG:hen, jälleen Dettmannin alaisuuteen.http://yle.fi/urheilu/3-8984619 Vuoden 2017 hän siirtyi yksivuotisella sopimuksella toiseen Ranskan pääsarjaseuraan, Nanterreen.Susijengin Erik Murphy siirtyy Strasbourgista Nanterreen Elokuussa 2018 Murphy siirtyi Saksan pääsarjassa pelaavaan Skyliners Frankfurtiin.Susijengin Erik Murphy siirtyy Frankfurtiin Shawn Huffin joukkuetoveriksi Vuoden 2019 tammikuussa hän siirtyi loppukauden kattaneella sopimuksella Espanjan toiseksi korkeimmalla sarjatasolla pelanneen Bàsquet Manresan riveihin.Susijengin luottopelaaja Erik Murphy loppukaudeksi Espanjaan

Heinäkuussa 2020 Murphy teki yksivuotisen sopimuksen Japanin toiseksi korkeimmalla sarjatasolla pelanneen Fukushima Firebondsin kanssa.https://www.basket.fi/basket/uutiset/erik-murphylle-valivuoden-jalkeen-pesti-japaniin/

 Maajoukkue 

Suomen maajoukkueen päävalmentaja Henrik Dettmann tapasi Murphyn perhettä ensimmäisen kerran jo vuonna 2008. Hän vieraili Yhdysvalloissa keväällä 2013, jolloin Murphy pelasi viimeistä vuottaan Floridan yliopistossa. Murphy ilmoitti tuolloin välittömästi halukkuudestaan pelata Suomen maajoukkueessa, ja kesäkuussa 2013 hänet nimettiin Suomen maajoukkuerinkiin.http://www.basket.fi/uutiset/kaikki_uutiset/?x122462=17938533Murphyn maajoukkuetilastot Joulukuussa 2013 tehdyssä haastattelussa Dettmann totesi lähtökohtana olleen, että Murphy pelaisi maajoukkueessa syksyllä 2014.http://yle.fi/urheilu/dettmann_korporaatiossa_lahtokohtana_etta_erik_murphy_pelaa_ensi_syksyna_maajoukkueessa/6984025

Kesällä 2013 Murphy ei voinut vielä pelata Suomen maajoukkueessa varaustilaisuuden ja kesäliigan vietyä hänen aikansa. Kesän 2014 maaottelut olivat Murphylle erittäin tärkeitä näyttöjä NBA:han. Murphy teki ensiesiintymisensä maajoukkueessa Helsingissä 4. elokuuta 2014 Liettuaa vastaan. Hän teki ottelussa yhdeksän pistettä ja otti viisi levypalloa.http://yle.fi/urheilu/rannikko_nostaa_hattua_murphyn_debyytille_-_tassa_ottelun_pistemiehet/7392979 Murphy teki Liettuaa vastaan vieraskentällä harjoitusottelussa 9. elokuuta 2014 uudeksi maajoukkueen piste-ennätyksekseen 14 pistettä.http://www.mtv.fi/sport/muutlajit/koripallo/uutiset.shtml/2014/08/1921638/murphy-upotti-piste-ennatyksensa---susijengi-havisi-taas-liettualle  Murphy nimettiin Suomen joukkueeseen maan osallistuttua ensimmäistä kertaa MM-kilpailuihin Espanjassa 2014,http://www.basket.fi/uutiset/etusivun_uutiset2/?x33156=25525605 joissa Suomi jäi yhdellä voitolla ja neljällä tappiolla niukasti alkulohkoon sijoittuen 22:nneksi.

Murphy pelasi Suomen joukkueessa myös vuoden 2015 EM-kilpailuissa, missä Suomi putosi ensimmäisellä pudotuspelikierroksella. Murphy teki alkulohko-ottelussa Israelia vastaan 24 pistettä, uuden maajoukkue-ennätyksensä.

 Pelityyli ja ominaisuudet 

Murphyn vahvuudet pelaajana ovat heittopelissä ja kauempana korista. Häntä voidaan pitää "stretch fourina"/"levittävänä nelosena" eli isona laitahyökkääjänä, joka suurikokoisena ja heittotaitoisena pelaajana luo korintekouhan niin lähellä kuin kaukana korista ja sitoo näin vastustajan puolustusta itseensä antaen tilaa muille pelaajille. Murphya kuvaillaankin enemmän taito- kuin voimapelaajaksi.

Murphyn heittopelin on arvioitu olevan kovatasoista, mutta hänen puolustustaitojensa tulisi asiantuntija-arvioiden mukaan parantua.http://yle.fi/urheilu/murphyn_hyokkayspeli_riittaa_mille_tahansa_joukkueelle_maailmassa/7494182 Urheilusanomien toimittajan mukaan Murphyllä on vaikeuksia puolustaa nopeita nelospaikan pelaajia, koska hänen liikkumisensa sivuttain on hitaahkoa. Tämä aiheuttaa hänelle hankaluuksia mm. maajoukkueen puolustustavassa.Urheilusanomat 11/2015, s. 82 Kesällä 2015 Murphy kertoi D-liigassa paljon pelattuaan laihtuneensa vuodessa noin seitsemän kiloa, mikä paransi hänen liikkumistaan.http://www.hs.fi/urheilu/a1441423685111 http://www.suomikoris.com/2015/08/10/susijengin-susi-erkki-laihtui-tuntuvasti-viime-kauden-aikana-minuutteja-tuli/2/

 Yksityiselämä 

Murphyn isä Jay Murphy on entinen NBA-pelaaja, ja äiti Päivi Murphy pelasi koripalloa Suomessa ja Ruotsissa. Lisäksi hänellä on kaksi veljeä, Tomas ja Alex, jotka molemmat pelaavat myös koripalloa. Veljistä Alex on pelannut Yhdysvaltain yliopistosarjaa Duken yliopistossa sekä Floridan yliopistossa.
Nuorinta veljeä Tomasia pidetään erittäin lupaavana pelaajana, josta saattaa tulla jopa vanhempia veljiään parempi pelaaja.  Tomas Murphy aloittaa yliopistoliigassa Bostonin Northeastern-yliopistossa syksyllä 2017.

 Tilastot 
 Runkosarja 
 Kausi Joukkue Sarja O PTH % 3P % 1P % HL PL LEV S M R T PTS PTS YHT2013–2014Chicago BullsNBA 24 23,1 % 0,0 % 0,0 % 0,1 0,3 0,3 0,1 0,1 0,0 0,2 0,3 6

 O = ottelut, PTH % = NBA:ssa pelitilanneheitot, eli kahden ja kolmen pisteen heitot, 3P % = kolmen pisteen heittojen onnistumisprosentti, 1P % = vapaaheittojen onnistumisprosentti, HL = hyökkäyslevypallot, PL = puolustuslevypallot, LEV = levypallot yhteensä, S = syötöt, M = menetykset, R = riistot, T = torjunnat, PTS = pistekeskiarvo, PTS YHT = pisteet yhteensä

 Lähteet 

 Mannonen, Harri: Michelsenistä tulee Susi. Urheilusanomat 11/2015, s. 82.
 Erik Murphy NBA & ABA Stats Basketball-Reference.com 
 Erik Murphy Stats College-Basketball at Sports-Reference.com 
 NBA Stats - Erik Murphy  nba.com 
 Erik Murphy  NBA Development League Stats 
 Maajoukkuetilastot Suomen Koripalloliitto

 Viitteet 

 Aiheesta muualla 

Luokka:Amerikansuomalaiset henkilöt
Luokka:Suomalaiset koripalloilijat
Luokka:Yhdysvaltalaiset koripalloilijat
Luokka:Vuonna 1990 syntyneet
Luokka:Elävät henkilöt
Luokka:Seulonnan keskeiset artikkelit